Euroopa Liidu Teataja L 021 , 26/01/2000 Lk 0023 - 0031



Komisjoni direktiiv 2000/2/EÜ, 14. jaanuar 2000, millega kohandatakse tehnika arenguga nõukogu direktiivi 75/322/EMÜ, milles käsitletakse põllu- või metsamajanduslikele ratastraktoritele paigaldatud sädesüütemootorite tekitatud raadiohäirete summutamist, ja nõukogu direktiivi 74/150/EMÜ, mis käsitleb põllu- või metsamajanduslike ratastraktorite tüübikinnitust (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 11, võttes arvesse nõukogu 20. mai 1975. aasta direktiivi 75/322/EMÜ põllu- või metsamajanduslikele ratastraktorite paigaldatud sädesüütemootorite tekitatud raadiohäirete summutamist käsitlevate liikmesriikide õigusaktide ühtlustamise kohta, [3] viimati muudetud direktiiviga 97/54/EÜ, eriti selle artiklit 5, ning arvestades, et: (1) direktiiv 75/322/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati vastavalt direktiivile 74/150/EMÜ. Sellest tulenevalt kohaldatakse direktiivi 74/150/EMÜ sätteid, mis kehtivad süsteemide, osade ja eraldi seadmestike puhul, direktiivi 75/322/EMÜ suhtes; (2) direktiiv 75/322/EMÜ sisaldab kõige varasemaid meetmeid, millega püütakse saavutada peamine elektromagnetiline ühilduvus raadiohäirete puhul. Järgnevalt on tehnika areng muutnud elektri- ja elektronseadmed keerukamaks ja mitmekesisemaks; (3) pidades silmas suurenevat muret elektri- ja elektronseadmete tehnoloogilise arengu suhtes ja vajadust tagada erinevate elektri- ja elektronseadmete üldine ühilduvus nähakse nõukogu direktiiviga 89/336/EMÜ, [4] viimati muudetud direktiiviga 93/68/EMÜ, [5] ette üldsätted kõikide eridirektiiviga hõlmamata toodete elektromagnetilise ühilduvuse kohta; (4) direktiivis 89/336/EMÜ kehtestati põhimõte, et selle üldsätteid ei kohaldata või nende kohaldamine lõpetatakse eridirektiiviga hõlmatud seadmete suhtes, kuivõrd selles direktiivis täpsustatud kaitsenõuded on ühtlustatud; (5) direktiiv 75/322/EMÜ peaks olema selline eridirektiiv; (6) kohandamine tehnika arenguga viidi ellu mootorsõidukite puhul komisjoni direktiiviga 95/54/EÜ, [6] mis käsitleb mootorsõidukitele paigaldatud sädesüütemootorite tekitatud raadiohäirete summutamist. Nüüd tuleb samaväärsed nõuded vastu võtta ka põllu- ja metsamajanduslikele traktoritele paigaldatud mootorite tekitatud raadiohäirete summutamise kohta, kehtestades eridirektiivi tüübikinnitusmenetluse raames, milles sätestatakse, et tüübikinnituse annab määratud siseriiklik asutus ühtlustatud tehniliste nõuete alusel; (7) alates 1. oktoobrist 2001 tuleks sõidukite, nende osade ja süsteemide raadiohäiretega seotud tehnilisi nõudeid (elektromagnetiline ühilduvus) reguleerida üksnes direktiivi 75/322/EMÜ sätetega; (8) käesoleva direktiiviga ettenähtud meetmed on kooskõlas direktiivi 74/150/EMÜ artikliga 12 asutatud tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 75/322/EMÜ muudetakse järgmiselt. 1. Pealkiri asendatakse järgmisega: "Nõukogu direktiiv 75/322/EMÜ, 20. mai 1975, põllu- või metsamajanduslike traktorite tekitatud raadiohäirete summutamise (elektromagnetiline ühilduvus) kohta" . 2. Artiklid 1 ja 2 asendatakse järgmistega: "Artikkel 1 Käesoleva direktiivi kohaldamisel tähendab "sõiduk" kõiki direktiivis 74/150/EMÜ määratletud sõidukeid. Artikkel 2 Ükski liikmesriik ei tohi keelduda EÜ või siseriikliku tüübikinnituse andmisest sõidukile, süsteemile, osale või eraldi seadmestikule elektromagnetilise ühilduvusega seotud põhjustel, kui käesoleva direktiivi nõuded on täidetud." 3. Artikkel 3 tunnistatakse kehtetuks. 4. Artikkel 4 asendatakse järgmisega: "Artikkel 4 Käesolev direktiiv on alates 1. oktoobrist 2001 nõukogu direktiivi 89/336/EMÜ [7] artikli 2 lõikes 2 sätestatud eridirektiiv." 5. Lisad asendatakse direktiivi 95/54/EÜ I–IX lisaga vastavalt käesoleva direktiivi lisas sätestatud muudatustele. Artikkel 2 1. Alates 1. jaanuarist 2001 ei tohi liikmesriigid elektromagnetilise ühilduvusega seotud põhjustel: - keelduda mis tahes sõidukitüübile EÜ või siseriikliku tüübikinnituse andmisest, - keelduda mis tahes tüüpi osale või eraldi seadmestikule EÜ tüübikinnituse andmisest, - keelata sõiduki registreerimine, müük või kasutuselevõtmine, - keelata osade või eraldi seadmestike müük või kasutamine, kui sõidukid, osad või eraldi seadmestikud vastavad direktiivi 75/322/EMÜ (muudetud käesoleva direktiiviga) nõuetele. 2. Alates 1. oktoobrist 2002 liikmesriigid: - ei tohi enam anda sõiduki EÜ tüübikinnitust ning osa või eraldi seadmestiku EÜ tüübikinnitust, ning - võivad keelduda siseriikliku tüübikinnituse andmisest, mis tahes liiki sõidukile, osale või eraldi seadmestikule, kui direktiivi 75/322/EMÜ (muudetud käesoleva direktiiviga) nõuded ei ole täidetud. 3. Lõiget 2 ei kohaldata vastavalt nõukogu direktiivile 77/537/EMÜ [8] enne 1. oktoobrit 2002 tüübikinnituse saanud sõidukitüüpide suhtes ega selliste kinnituste järgmiste laiendamiste suhtes. 4. Alates 1. oktoobrist 2008 liikmesriigid: - käsitlevad uute sõidukitega kaasasolevaid, vastavalt direktiivi 74/150/EMÜ sätetele koostatud vastavustunnistusi kehtetuna selle direktiivi artikli 7 lõike 1 kohaldamisel ning - võivad keelduda uute elektriliste või elektroonsete alakoostude müügist või kasutuselevõtmisest osade või eraldi seadmestikena, kui käesoleva direktiivi nõuded ei ole täidetud. 5. Ilma et see piiraks lõigete 2 ja 4 kohaldamist, jätkavad liikmesriigid varuosade puhul EÜ tüübikinnituse andmist ning lubavad müüa ja kasutusele võtta osasid või eraldi seadmestikke, mis on ette nähtud kasutamiseks nende sõidukitüüpide puhul, mis on saanud tüübikinnituse enne 1. oktoobrit 2002 vastavalt direktiivile 75/322/EMÜ või direktiivile 77/537/EMÜ, ja võimaluse korral laiendada edaspidi neid tüübikinnitusi. Artikkel 3 Direktiivi 74/150/EMÜ I lisa punktis 3.17 ja II lisa punktis 2.4 asendatakse sõna "häiresummuti" sõnadega "elektromagnetiline ühilduvus". Artikkel 4 1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2000. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi sätestavad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastu võetavate siseriiklike põhiliste õigusnormide teksti. Artikkel 5 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 14. jaanuar 2000 Komisjoni nimel komisjoni liige Erkki Liikanen [1] EÜT L 84, 28.3.1974, lk 10. [2] EÜT L 277, 10.10.1997, lk 24. [3] EÜT L 147, 9.6.1975, lk 28. [4] EÜT L 139, 23.5.1989, lk 19. [5] EÜT L 220, 30.8.1993, lk 1. [6] EÜT L 266, 8.11.1995, lk 1. [7] EÜT L 139, 23.5.1989, lk 19. [8] EÜT L 220, 29.8.1977, lk 38. -------------------------------------------------- LISA Käeoleva direktiivi kohaldamiseks muudetakse direktiivi 95/54/EÜ I, IIA, IIB, IIIA, IIIB, IV ja VI lisa järgmiselt. 1. I lisa 1.1. Punkt 1.1 asendatakse järgmisega: "Käesolevat direktiivi kohaldatakse artikliga 1 hõlmatud sõidukite elektromagnetilise ühilduvuse suhtes. Seda kohaldatakse ka sõidukitele paigaldamiseks ettenähtud elektriliste või elektroonsete eraldi seadmestike suhtes." 1.2. Punktis 2.1.10:"asendatakse direktiivi 70/156/EMÜ artikkel 2" sõnadega "direktiivi 74/150/EMÜ artikkel 9a". 1.3. Punktides 3.1.1 ja 3.2.1:"asendatakse direktiivi 70/156/EMÜ artikli 3 lõikele 4" sõnadega "direktiivi 74/150/EMÜ artiklile 9a". 1.4. Punktides 4.2.1.1 ja 4.2.2.1:"asendatakse direktiivi 70/156/EMÜ artikli 4 lõikele 3 ja võimaluse korral artikli 4 lõikele 4" sõnadega "direktiivi 74/150/EMÜ artiklile 4". 1.5. Punktis 4.3.1:"asendatakse direktiivi 70/156/EMÜ artikli 5" sõnadega "direktiivi 74/150/EMÜ artikli 6". 1.6. Punktis 5.2: 1.6.1. asendatakse 11 taanet järgmisega: "1 Saksamaa; 2 Prantsusmaa; 3 Itaalia; 4 Madalmaad; 5 Rootsi; 6 Belgia; 9 Hispaania; 11 Ühendkuningriik; 12 Austria; 13 Luksemburg; 17 Soome; 18 Taani; 21 Portugal; 23 Kreeka; 24 Iirimaa." 1.6.2. "direktiivi 72/245/EMÜ" asendatakse sõnadega "direktiivi 75/322/EMÜ". 1.7. Punktid 7.1 ja 7.3 jäetakse välja: 2. IIA lisa 2.1. Pealkiri asendatakse järgmisega: "Teatis nr… vastavalt direktiivi 74/150/EMÜ I lisale seoses sõiduki EÜ tüübikinnitusega elektromagnetilise ühilduvuse osas (direktiiv 75/322/EMÜ), viimati muudetud direktiiviga 2000/2/EÜ". 2.2. Joonealune märkus* jäetakse välja. 3. IIB lisa 3.1.Pealkiri asendatakse järgmisega: "Teatis nr…, mis on seotud elektrilise/elektroonilise alakoostu EÜ tüübikinnitusega elektromagnetilise ühilduvuse osas (direktiiv 75/322/EMÜ), viimati muudetud direktiiviga 2000/2/EÜ". 4. IIIA lisa 4.1.Pealkiri asendatakse järgmisega: "EÜ TÜÜBIKINNITUSTUNNISTUS" . 4.2. Esimeses lõigus:"asendatakse direktiiv 72/245/EMÜ" sõnadega "direktiiv 75/322/EMÜ". 4.3. Punktis 0.4: 4.3.1.asendatakse "sõidukiliik (3)", sõnaga "sõiduk." 4.3.2. Joonealune märkus 3 jäetakse välja. 4.4. Liite pealkiri asendatakse järgmisega: "Liide sõiduki tüübikinnitusega seotud EÜ tüübikinnitustunnistusele nr … vastavalt direktiivile 75/322/EMÜ, viimati muudetud direktiiviga 2000/2/EÜ" . 5. IIIB lisa 5.1.Pealkiri asendatakse järgmisega: "EÜ TÜÜBIKINNITUSTUNNISTUS" . 5.2. Esimeses lõigus:"asendatakse direktiiv 72/245/EMÜ"sõnadega"direktiiv 75/322/EMÜ". 5.3. Punktis 0.4: 5.3.1."asendatakse "sõidukiliik (3)"" sõnaga"sõiduk". 5.3.2. Joonealune märkus 3 jäetakse välja. 5.4. Liite pealkiri asendatakse järgmisega: "Liide elektrilise/elektroonilise alakoostu tüübikinnitusega seotud EÜ tüübikinnitustunnistusele nr … vastavalt direktiivile 75/322/EMÜ, viimati muudetud direktiiviga 2000/2/EÜ." 6. IV lisa 6.1. Punkti 1.3 esimest lõiku muudetakse järgmiselt: "Käesoleva katsega mõõdetakse püsivalt sõidukile paigaldatud sädesüütesüsteemide ja elektrimootorite (elekterveomootorid, küttemootorid või jäätumisvastased seadmed, kütusepumbad, veepumbad jne) tekitatud lairiba elektromagnetkiirgust." 6.2. Punktile 5.3 lisatakse järgmine tekst: "ja kooskõlas sõiduki keskpunktiga, mis on määratletud sõiduki peateljel asuva punktina, mis asub sõiduki esi- ja tagatelje keskpunktist ühekaugusel." 6.3. 1. liites asendatakse joonised 1 ja 2 järgmiste joonistega: " +++++ TIFF +++++ +++++ TIFF +++++ +++++ TIFF +++++ " 7. VI lisa 7.1. Punkti 4.1.1 muudetakse järgmiselt: "Mootor käitab veorattaid tavaliselt püsikiirusega, mis vastab kolmele neljandikule sõiduki maksimumkiirusest, kui tootja ei eelista tehnilistel põhjustel erinevat kiirust. Sõiduki mootor peab olema koormatud sobiva jõumomendiga. Vajaduse korral võib ülekandevõllid lahti ühendada (näiteks enam kui kahe teljega sõidukite puhul), tingimusel et nad ei kasuta häireid tekitavaid osi." 7.2. Punkti 5.4.1.4 muudetakse järgmiselt: "5.4.1.4. esivalgustuse puhul: - kas 1,0 ± 0,2 m sõiduki sees, mõõdetuna tuuleklaasi ja kapoti lõikepunktist (käesoleva lisa 1. liite punkt C) - või 0,2 ± 0,2 m traktori esitelje keskjoonest, mõõdetuna traktori keskpunkti suunas (käesoleva lisa 1. liite punkt D), vastavalt sellele, kumb võrdluspunkt on antennile lähemal," 7.3. Lisatakse järgmine uus lõik: "5.4.1.5. tagavalgustuse puhul: - kas 1,0 ± 0,2 m sõiduki sees, mõõdetuna tuuleklaasi ja kapoti lõikepunktist (käesoleva lisa 1. liite punkt C) - või 0,2 ± 0,2 m traktori tagatelje keskjoonest, mõõdetuna traktori keskpunkti suunas (käesoleva lisa 1. liite punkt D), vastavalt sellele, kumb võrdluspunkt on antennile lähemal." 7.4. 1. ja 2. liide asendatakse järgmistega:" 1. liide +++++ TIFF +++++ 2. liide +++++ TIFF +++++ " 7.5. 3. liide jäetakse välja. 7.6. 4. liide muutub 3. liiteks. --------------------------------------------------